ᱱᱚᱨᱟ ᱫᱮᱵᱽ ᱯᱟᱱᱰᱮ

ᱱᱚᱨᱟ ᱫᱮᱵᱽ ᱯᱟᱱᱰᱮ (᱑᱘᱗᱒-᱑᱙᱔᱔) ᱫᱚ ᱢᱤᱫ ᱱᱮᱯᱟᱞᱤ ᱚᱱᱚᱬᱦᱤᱭᱟᱹ , ᱚᱱᱚᱞᱤᱭᱟᱹ ᱟᱨ ᱯᱟᱨᱥᱟᱞᱤᱡ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱯᱩᱭᱞᱩ ᱱᱮᱯᱟᱞᱤ ᱠᱷᱚᱵᱚᱨ ᱜᱳᱨᱠᱷᱚᱯᱟᱛᱨᱚ ᱨᱤᱱᱤᱡ ᱯᱩᱭᱞᱩ ᱛᱟᱞᱩᱠᱫᱟᱨ (ᱢᱮᱱᱮᱡᱚᱨ) ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱯᱩᱭᱞᱩ ᱯᱨᱟᱭᱵᱷᱮᱴ ᱯᱨᱤᱱᱴᱤᱝ ᱯᱨᱮᱥ (Private Printing Press) ᱯᱟᱥᱩᱯᱚᱛ ᱯᱨᱮᱥ (Pashupat Press) ᱛᱷᱟᱦᱤᱛᱤ, ᱠᱟᱴᱢᱟᱱᱰᱩ ᱨᱮᱭ ᱪᱟᱞ ᱞᱮᱫᱟ ᱾ ᱩᱱᱤ ᱫᱚ ᱢᱳᱴᱤᱨᱟᱢ ᱵᱷᱟᱴᱟ ᱥᱟᱶᱛᱮ ᱢᱳᱴᱤ ᱢᱚᱱᱰᱚᱞᱤ ᱧᱩᱛᱩᱢᱟᱱ ᱢᱤᱫ ᱚᱱᱚᱞᱤᱭᱟᱹ ᱜᱟᱶᱛᱟ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱱᱮᱯᱟᱞᱤ ᱥᱟᱶᱦᱮᱫ ᱨᱮᱭᱟᱜ ᱫᱚᱥᱟᱨ ᱚᱠᱛᱚ (ᱢᱚᱫᱷᱭᱚᱢᱤᱠ ᱠᱟᱞ) ᱨᱮᱱ ᱢᱤᱫ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ ᱢᱮᱱᱛᱮ ᱠᱚ ᱢᱟᱱᱟᱣᱟ ᱾

ᱡᱤᱣᱱᱤ
ᱩᱱᱤ ᱫᱚ ᱑᱙᱒᱙ BS (᱑᱘᱗᱒-᱑᱘᱗᱓) ᱨᱮ ᱵᱷᱳᱥᱤᱠᱳ ᱴᱳᱞᱮ, ᱠᱟᱴᱷᱢᱟᱱᱰᱩ ᱨᱮ ᱟᱡ ᱵᱟᱵᱟ ᱩᱢᱟ ᱫᱮᱵᱽ ᱯᱟᱱᱰᱮ ᱟᱨ ᱟᱭᱳ ᱥᱤᱵᱟ ᱯᱨᱤᱭᱟ ᱫᱮᱵᱤ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱵᱟᱨᱟᱬᱟᱥᱤ ᱠᱷᱚᱱ ᱥᱟᱸᱥᱠᱨᱤᱛ ᱛᱮ ᱢᱚᱫᱷᱭᱚᱢᱟ ᱰᱤᱜᱽᱨᱤ ᱮ ᱦᱟᱢᱮᱴ ᱞᱮᱫ-ᱟ ᱾

ᱩᱱᱤᱭᱟᱜ ᱯᱨᱤᱱᱴᱤᱝ ᱯᱨᱮᱥ, ᱯᱚᱥᱩᱯᱚᱛ ᱯᱨᱮᱥ ᱫᱚ ᱜᱳᱨᱠᱷᱚᱯᱟᱛᱨᱚ ᱯᱩᱛᱷᱤ ᱯᱟᱨᱥᱟᱞ ᱞᱮᱫ-ᱟ ᱾ ᱩᱱᱤ ᱫᱚ ᱜᱳᱨᱠᱷᱚᱯᱟᱛᱨᱚ ᱨᱤᱱᱤᱡ ᱛᱟᱞᱩᱠᱫᱟᱨ (manager) ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱᱟ ᱾ ᱩᱱᱤ ᱫᱚ ᱥᱮᱯᱴᱮᱢᱵᱚᱨ ᱑᱙᱐᱓ (᱑᱙᱖᱐ ᱵᱷᱟᱫᱽᱨᱟ) ᱦᱟᱹᱵᱤᱡ ᱠᱷᱚᱵᱚᱨ ᱫᱚᱭ ᱪᱟᱞ ᱟᱫᱮᱭᱟ ᱾ ᱩᱱᱤ ᱫᱚ ᱯᱩᱭᱞᱩ ᱱᱮᱯᱟᱞᱤ ᱚᱱᱚᱞᱤᱭᱟᱹ ᱢᱮᱜᱟᱡᱤᱱ  -  ᱥᱩᱫᱟᱥᱟᱜᱚᱨ ᱦᱚᱸᱭ ᱥᱟᱯᱲᱟᱣ ᱞᱮᱫ-ᱟ ᱾

ᱩᱱᱤ ᱫᱚ ᱢᱳᱴᱤ ᱢᱚᱱᱰᱚᱞ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ ᱜᱟᱶᱛᱟ ᱨᱮᱱᱤᱡ ᱢᱤᱫᱴᱮᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱜᱩᱴ ᱫᱚ ᱯᱟᱸᱰᱮᱭᱤᱡ ᱡᱟᱶᱟᱭ ᱢᱳᱴᱤᱨᱟᱢ ᱵᱷᱟᱴᱟ ᱦᱚᱛᱮᱛᱮ ᱵᱮᱱᱟᱣ ᱞᱮᱱᱟ ᱾ 

ᱩᱱᱤ ᱫᱚ ᱠᱮᱵᱤ ᱢᱳᱴᱤᱨᱟᱢ ᱵᱷᱟᱴᱚᱠᱳ ᱥᱟᱪᱤᱛᱨᱟ ᱪᱚᱨᱤᱛᱨᱟ ᱵᱟᱨᱱᱟᱱ, ᱢᱳᱴᱤᱨᱟᱢ ᱵᱷᱟᱴᱚᱣᱟᱜ ᱡᱤᱭᱚᱱ ᱠᱟᱛᱷᱟ ᱦᱚᱸᱭ ᱚᱞ ᱟᱠᱟᱫ-ᱟ ᱾ ᱡᱩᱫᱽᱫᱟ ᱥᱩᱢᱥᱚᱨ ᱡᱤ.ᱵᱤ.ᱟᱨ. ᱨᱤᱱᱤᱡ ᱯᱩᱭᱞᱩ ᱢᱚᱱᱛᱨᱤ ᱚᱠᱛᱚ ᱨᱮ ᱥᱚᱨᱠᱟᱨᱤ ᱤᱱᱥᱴᱨᱠᱥᱚᱱ ᱨᱮᱱ ᱰᱟᱭᱨᱮᱠᱴᱚᱨ ᱛᱟᱦᱮᱸ ᱠᱟᱱ ᱢᱮᱡᱚᱨ-ᱡᱮᱱᱮᱨᱟᱞ ᱢᱨᱤᱜᱮᱱᱫᱨᱚ ᱥᱩᱢᱥᱚᱨ ᱡᱤ.ᱵᱤ.ᱟᱨ. ᱟᱜ ᱜᱚᱲᱚ ᱛᱮ ᱱᱚᱣᱟ ᱚᱱᱚᱞ ᱯᱟᱨᱥᱟᱞ ᱞᱮᱱᱟ ᱾

ᱧᱩᱛᱩᱢᱟᱱ ᱠᱟᱹᱢᱤ
 ᱥᱨᱤ ᱜᱟᱱᱮᱥ ᱥᱨᱚᱥᱣᱚᱛᱤ ᱥᱴᱨᱳᱴᱟ (᱑᱙᱕᱐ BS)
 ᱵᱤᱨᱵᱚᱞ ᱪᱟᱛᱩᱨᱤ (᱑᱙᱕᱖ BS)
 ᱟᱫᱷᱵᱩᱴ ᱢᱤᱞᱟᱯ (᱑᱙᱕᱘ BS)
 ᱢᱮᱨᱤᱱᱟ ᱪᱟᱨᱤᱛᱨᱟ (᱑᱙᱕᱙ BS)
 ᱥᱚᱸᱠᱷᱟᱢᱩᱞ ᱭᱟᱛᱨᱟ (᱑᱙᱕᱙ BS)
 ᱪᱚᱱᱫᱽᱨᱚ ᱵᱷᱟᱴᱤ ᱯᱨᱚᱠᱟᱥ (᱑᱙᱖᱒ BS)
ᱠᱟᱵᱤ ᱢᱳᱴᱤᱨᱟᱢ ᱵᱷᱟᱴᱮᱠᱳ ᱥᱟᱪᱤᱛᱨᱟ ᱪᱚᱨᱤᱛᱨᱟ ᱵᱚᱨᱱᱚᱱ

ᱱᱤᱡᱮᱨᱟᱜ ᱡᱤᱭᱚᱱ ᱟᱨ ᱜᱩᱨ
ᱱᱩᱭ ᱫᱚ ᱯᱩᱱ ᱫᱷᱟᱣ ᱵᱟᱯᱞᱟ ᱞᱮᱱᱟᱭ ᱾ ᱱᱩᱭ ᱫᱚ ᱟᱡᱨᱮᱱ ᱯᱩᱭᱞᱩ ᱟᱨ ᱫᱚᱥᱟᱨ ᱵᱟᱹᱦᱩ ᱠᱷᱚᱱ ᱜᱤᱫᱽᱨᱟᱹ ᱵᱟᱝ ᱧᱟᱢ ᱛᱟᱭᱚᱢ ᱩᱱᱤ ᱢᱩᱱᱩ ᱫᱮᱵᱤ ᱥᱟᱶᱮ ᱵᱟᱯᱞᱟ ᱮᱱᱟ ᱡᱟᱸᱦᱟᱭ ᱨᱮᱱ ᱫᱚ ᱢᱤᱫᱴᱮᱱ ᱠᱚᱲᱟ ᱜᱤᱫᱽᱨᱟᱹ ᱢᱮᱱᱟᱭᱟ ᱾ ᱜᱤᱫᱽᱨᱟ. ᱡᱟᱱᱟᱢ ᱠᱟᱛᱮ ᱛᱩᱨᱩᱭ ᱪᱟᱸᱫᱚ ᱛᱟᱭᱚᱢ ᱢᱚᱱᱩ ᱫᱮᱵᱤ ᱫᱚᱭ ᱜᱩᱨ ᱮᱱᱟ ᱾ ᱛᱟᱭᱚᱢ ᱩᱱᱤ ᱫᱚ ᱜᱟᱱᱫᱷᱚᱨᱵᱟ ᱨᱟᱡᱽᱠᱩᱢᱟᱨᱤ ᱛᱤᱣᱟᱨᱤ ᱥᱟᱶᱮ ᱵᱟᱯᱞᱟ ᱞᱮᱱᱟ ᱾ ᱚᱱᱟ ᱥᱟᱶᱛᱮ ᱩᱱᱤ ᱫᱚ ᱯᱮᱭᱟ ᱠᱚᱲᱟ ᱟᱨ ᱯᱩᱱᱭᱟ ᱠᱩᱲᱤ ᱜᱤᱫᱽᱨᱟ. ᱩᱱᱤ ᱫᱚ ᱧᱩᱛᱩᱢᱟᱱ ᱚᱱᱚᱬᱦᱤᱭᱟ. ᱢᱳᱴᱤᱨᱟᱢ ᱵᱷᱟᱴᱟ ᱟᱜ ᱟᱭᱳ ᱵᱟᱵᱟ ᱠᱟᱱᱟᱭ ᱾ ᱩᱱᱤ ᱫᱚ ᱵᱷᱟᱴᱟ ᱠᱷᱚᱱ ᱖ ᱥᱮᱨᱢᱟ ᱠᱚᱢ ᱩᱢᱮᱨ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱒᱔ ᱮᱯᱨᱤᱞ ᱑᱙᱔᱔ (12 Baisakh 2001 BS) Aryaghat, Pashupatinath Temple, Kathmandu ᱨᱮᱭ ᱜᱩᱨ ᱞᱮᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱱᱮᱯᱟᱞ ᱨᱮᱱ ᱚᱱᱚᱞᱤᱭᱟᱹ ᱠᱚ
ᱛᱷᱚᱠ:ᱱᱮᱯᱟᱞᱤ ᱠᱚᱲᱟ ᱚᱱᱚᱬᱦᱤᱭᱟᱹ
ᱛᱷᱚᱠ:ᱱᱮᱯᱟᱞᱤᱼᱯᱟᱹᱨᱥᱤ ᱚᱱᱚᱞᱤᱭᱟᱹ ᱠᱚ